section_heading: Životopis
paragraph_text: Bio je novinarom koji je prvi u povijesti Hrvatske radiotelevizije izravno izvješćivao s utakmice, a to je bilo 12. svibnja 1957. godine iz Zagreba. Utemeljiteljem je športskog uredništva Radio Zagreba. Osim što je bio radijski i televizijski novinar (Radio Zagreb i Televizija Zagreb), pisao je i za tiskovine: Narodni sport i Borbu.